Nuuk Golfklub er en golfklub i Godthåb, Grønlands hovedstad. Klubhuset og klubbens bane ved lufthavnsvejen, nord for Ilimmarfik. Banen har ni huller og måler 2.109 meter (gul tee) og 1.790 meter (rød tee). Banen er på par 66 med et par 5-hul, fire par 4-huller og fire par 3-huller. Klubben har planer om at udvide banen til 18 huller. Der spilles efter golfreglerne som fastlagt af The Royal & Ancient Golf Club of St. Andrews. Nuuk Golfklub er associeret medlem af Dansk Golf Union og medlem af Grønlands Idrætsforbund. Jesper Kreiner er formand for bestyrelsen.